CELEX: 62021TN0519
Language: bg
Date: 2021-08-24 00:00:00
Title: Дело T-519/21: Жалба, подадена на 24 август 2021 г. — VY/Комисия

18.10.2021   
            
            
               BG
            
            
               Официален вестник на Европейския съюз
            
            
               C 422/25
            
         
      Жалба, подадена на 24 август 2021 г. — VY/Комисия
      (Дело T-519/21)
      (2021/C 422/34)
      Език на производството: френски
      
         Страни
      
      
         Жалбоподателка: VY (представител: F. Moyse, avocat)
      
         Ответник: Европейска комисия
      
         Искания
      
      Жалбоподателката моли Общия съд:
      
                  —
               
               
                  да отмени решението от 25 май 2021 г.,
               
            
                  —
               
               
                  да приеме въз основа на това жалбата ѝ по административен ред за допустима,
               
            
                  —
               
               
                  да реши по съществото на спора, че отменя решението от 30 март 2020 г.,
               
            
                  —
               
               
                  да признае въз основа на това правото ѝ да получава наследствена пенсия по член 18 от приложение VIII към Правилника за длъжностните лица,
               
            
                  —
               
               
                  във всички случаи да осъди Комисията да заплати съдебните разноски.
               
            
         Основания и основни доводи
      
      В подкрепа на жалбата си срещу решението, с което Комисията отказва да ѝ предостави право на наследствена пенсия, жалбоподателката посочва пет основания.
      
                  1.
               
               
                  Първо основание: допустимост на жалбата ѝ по административен ред от 2 февруари 2021 г. Жалбоподателката твърди, че жалбата ѝ по административен ред е допустима, тъй като решението от 30 март 2020 г. няма характер на административно решение, което може да бъде обжалвано, и поради това може с основание да се счита за обикновено писмо за уведомяване за мерките, които трябва да предприеме след смъртта на съпруга ѝ.
               
            
                  2.
               
               
                  Второ основание: възражение за незаконосъобразност на член 18 от приложение VIII към Правилника за длъжностните лица на Европейския съюз (наричан по-нататък „Правилникът“) поради нарушение на принципа на равно третиране и дискриминация, основана на естеството на съвместното съжителство от правна гледна точка.
               
            
                  3.
               
               
                  Трето основание: грешка при прилагане на правото по отношение на член 18 от приложение VIII към Правилника, тъй като Комисията трябвало да тълкува този член в смисъл, че се отнася за съвместно съжителство като двойка, независимо дали става въпрос за сключен брак, регистрирани партньори или фактическо брачно съжителство.
               
            
                  4.
               
               
                  Четвърто основание: грешка при тълкуването на понятието за съпруг по смисъла на приложимия за наследствената пенсия режим, тъй като общото развитие на европейското общество по отношение на съвместното съжителство изисквало широко тълкуване на това понятие.
               
            
                  5.
               
               
                  Пето основание: явна грешка в преценката, тъй като не било отчетено особеното положение на жалбоподателката. В това отношение жалбоподателката твърди, от една страна, че съвместното съжителство със съпруга ѝ е продължило повече от 32 години, от друга страна, че заедно имат дете, и накрая, че когато здравословното състояние на съпруга ѝ се е влошило, тя е била до него и му е помагала.